Rettens dom (Ottende Afdeling) af 5. oktober 2012 – Evropaïki Dynamiki mod Kommissionen
(Sag T-591/08)
»Offentlige tjenesteydelsesaftaler – udbudsprocedure – levering af edb-tjenesteydelser – indplacering af en tilbudsgiver som næstbedste bud i flerledsproceduren – annullationssøgsmål – klausuler om udelukkelse fra udbudsproceduren – interessekonflikt – begrundelsespligt – åbenbart urigtigt skøn – ligebehandling – ansvar uden for kontraktforhold«
1.                     EUʼs offentlige kontrakter – udbudsprocedure – tildeling af kontrakter – udelukkelse af bydende, som er skyld i grov misligholdelse af deres forpligtelser i henhold til en anden kontrakt – betingelse – bydende, der har været genstand for en administrativ sanktion i medfør af finansforordningens artikel 96, stk. 1 [Rådets forordning nr. 1605/2002, art. 93, stk. 1, litra f), art. 94, litra c), og art. 96, stk. 1, litra b)] (jf. præmis 34-37 og 40)
2.                     EUʼs offentlige kontrakter – udbudsprocedure – forpligtelse til at overholde princippet om ligebehandling af de bydende – nødvendighed at sikre lige chancer og at overholde gennemsigtighedsprincippet (Rådets forordning nr. 1605/2002, art. 89, stk. 1, og art. 97, stk. 1; Kommissionens forordning nr. 2342/2002, art. 135-138) (jf. præmis 53-55, 92 og 93)
3.                     Retslig procedure – stævning – formkrav – kort fremstilling af søgsmålsgrundene – simpel henvisning til bilagene – afvisning (Rettens procesreglement, art. 44, stk. 1) (jf. præmis 66)
4.                     Institutionernes retsakter – begrundelse – forpligtelse – rækkevidde – afgørelse om ikke at antage et bud inden for rammerne af en udbudsprocedure vedrørende levering af tjenesteydelser – forpligtelse til efter en skriftlig anmodning at meddele karakteristika og fordele ved det bud, der er blevet accepteret, samt navnet på ordremodtageren (art. 253 EF; Rådets forordning nr. 1605/2002, art. 100, stk. 2; Kommissionens forordning nr. 2342/2002, art. 149) (jf. præmis 76-79, 130, 137 og 157)
5.                     EUʼs offentlige kontrakter – indgåelse af en aftale efter udbud – udvælgelseskriterier – vurdering af ansøgernes evne til at levere de enkelte ydelser – tildelingskriterier – komparativ vurdering af de individuelle buds egenskaber og særlige fordele – særskilte handlinger og forskellige regler (Rådets forordning nr. 1605/2002, art. 97, stk. 1 og 2; Kommissionens forordning nr. 2342/2002, art. 138) (jf. præmis 110)
6.                     EUʼs offentlige kontrakter – indgåelse af en aftale efter udbud – institutionernes skønsbeføjelser – domstolskontrol – grænser (jf. præmis 158)
7.                     Retslig procedure – fremsættelse af nye anbringender under sagens behandling – betingelser – nyt anbringende – begreb [Rettens procesreglement, art. 44, stk. 1, litra c), og art. 48, stk. 2] (jf. præmis 190)
8.                     Ansvar uden for kontraktforhold – betingelser – ulovlighed – skade – årsagsforbindelse – den ene betingelse ikke opfyldt – erstatningssøgsmålet forkastet i det hele (art. 288, stk. 2, EF) (jf. præmis 199)
Angående
Dels påstand om annullation af Kommissionens beslutning af 17. oktober 2008 om at vælge sagsøgeren – med hensyn til bud afgivet inden for rammerne af en udbudsprocedure med overskriften »Statistical Information Technologies« om rådgivnings- og udviklingstjenesteydelser vedrørende formatet for udveksling af statistiske data og metadata (SDMX) (EUT 2008/S 120-159017) – som den anden kontrahent i rækkefølgen for så vidt angår del 2 og 3 samt alle de efterfølgende beslutninger, som er forbundne hermed, herunder beslutningerne om at tildele kontrakten til andre tilbudsgivere, indplaceret som nr. 1 i rækkefølgen for disse dele, dels påstand om erstatning.
Konklusion
1)
Europa-Kommissionen frifindes.
2)
Evropaïki Dynamiki – Proigmena Systimata Tilepikoinonion Pliroforikis kai Tilematikis AE bærer sine egne omkostninger og betaler Kommissionens omkostninger.